CELEX: 22017D0051
Language: fi
Date: 2016-11-16 00:00:00
Title: Maatalouden sekakomitean päätös N:o 1/2016, annettu 16 päivänä marraskuuta 2016, Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 10 mukauttamisesta [2017/51]

12.1.2017   
               
               
                  FI
               
               
                  Euroopan unionin virallinen lehti
               
               
                  L 7/20
               
            MAATALOUDEN SEKAKOMITEAN PÄÄTÖS N:o 1/2016,
      annettu 16 päivänä marraskuuta 2016,
      Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen liitteen 10 mukauttamisesta [2017/51]
      MAATALOUDEN SEKAKOMITEA, joka
      ottaa huomioon Euroopan yhteisön ja Sveitsin valaliiton välisen maataloustuotteiden kauppaa koskevan sopimuksen ja erityisesti sen 11 artiklan,
      sekä katsoo seuraavaa:
      
                  (1)
               
               
                  Euroopan yhteisön ja Sveitsin valaliiton välinen maataloustuotteiden kauppaa koskeva sopimus, jäljempänä ’sopimus’, tuli voimaan 1 päivänä kesäkuuta 2002.
               
            
                  (2)
               
               
                  Sopimuksen liite 10 koskee tuoreiden hedelmien ja vihannesten kaupan pitämisen vaatimustenmukaisuuden tarkastamisen tunnustamista.
               
            
                  (3)
               
               
                  Hedelmien ja vihannesten työryhmä käsittelee sopimuksen liitteessä 10 olevan 6 artiklan nojalla kaikkia kyseiseen liitteeseen ja sen täytäntöönpanoon liittyviä kysymyksiä ja tarkastelee säännöllisin väliajoin sopimuspuolten omien lakien ja asetusten kehitystä kyseisen liitteen soveltamisalaan kuuluvilla aloilla. Työryhmä muun muassa laatii komitean käsiteltäväksi esityksiä kyseisen liitteen lisäysten mukauttamista ja ajan tasalle saattamista varten. Työryhmä ehdotti komitealle, että kyseistä liitettä muutettaisiin sitrushedelmien sisällyttämiseksi sen soveltamisalaan, koska on tunnustettu tätä tuotelajia koskevat kasvinterveyssäännöt. Lisäksi liitteen 10 tekstissä tulisi näkyä Euroopan parlamentin ja neuvoston asetuksen (EU) N:o 1308/2013 (1) hyväksyminen.
               
            
                  (4)
               
               
                  Liitettä 10 olisi muutettava vastaavasti,
               
            ON PÄÄTTÄNYT SEURAAVAA:
      1 artikla
      Korvataan Euroopan yhteisön ja Sveitsin valaliiton välisestä maataloustuotteiden kaupasta tehdyn sopimuksen liitteessä 10 oleva 1 artikla seuraavasti:
      
         ”1 artikla
         Soveltamisala
         Tämän liitteen määräyksiä sovelletaan hedelmiin ja vihanneksiin, jotka on tarkoitettu kulutettaviksi tuoreina tai kuivattuina ja joiden kaupan pitämistä koskevat vaatimukset Euroopan unioni on vahvistanut tai tunnustanut yleisvaatimuksia vastaaviksi Euroopan parlamentin ja neuvoston asetuksen (EU) N:o 1308/2013 (*1) perusteella.
      
      2 artikla
      Tämä päätös tulee voimaan 1 päivänä helmikuuta 2017.
      
         Tehty Brysselissä 16 päivänä marraskuuta 2016.
         
            
               Maatalouden sekakomitean puolesta
            
            
               Euroopan unionin valtuuskunnan puheenjohtaja ja johtaja
            
            Susana MARAZUELA-AZPIROZ
            
               Sveitsin valtuuskunnan johtaja
            
            Krisztina BENDE
            
               Komitean sihteeri
            
            Ioannis VIRVILIS
         
      
      
         (1)  Euroopan parlamentin ja neuvoston asetus (EU) N:o 1308/2013, annettu 17 päivänä joulukuuta 2013, maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta (EUVL L 347, 20.12.2013, s. 671).